

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# **L Ē M U M S**

Daugavpilī

2022.gada 11.augustā  **Nr.535**

(prot. Nr.25, 6.§)

**Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā**

Pamatojoties uz likuma “Par pašvaldībām” 14.panta pirmās daļas 1.punktu un 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu,

ņemot vērā SIA „Daugavpils zobārstniecības poliklīnika” 2022.gada 19.jūlija vēstuli Nr.01-4.2/37,

lai nodrošinātu zobārstu pakalpojumu pieejamību Daugavpilī, it īpaši veicinot bērnu zobārstu piesaisti Daugavpilī, nepieciešams paredzēt pasākumus zobārstu piesaistei,

ņemot vērā Daugavpils pilsētas domes Finanšu komitejas 2022.gada 4.augusta atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, I.Šķinčs, M.Truskovskis), PRET – nav, ATTURAS – nav, **Daugavpils dome nolemj:**

1. Veikt ieguldījumu sabiedrības ar ierobežotu atbildību „Daugavpils zobārstniecības poliklīnika” (vienotais reģistrācijas Nr.41503007355, juridiskā adrese: Lāčplēša iela 12, Daugavpils) pamatkapitālā 120 000 EUR (viens simts divdesmit tūkstoši *euro* 00 centi) apmērā, lai nodrošinātu bērnu zobārstu pakalpojumu pieejamību Daugavpilī ilgtermiņā:
   1. 2022.gadā – 12 000 EUR,
   2. 2023.gadā – 24 000 EUR,
   3. 2024.gadā – 24 000 EUR,
   4. 2025.gadā – 24 000 EUR,
   5. 2026.gadā – 24 000 EUR,
   6. 2027.gadā – 12 000 EUR.
2. Uzdot sabiedrībai ar ierobežotu atbildību „Daugavpils zobārstniecības poliklīnika”:
   1. iesniegt dalībnieku sapulcei pamatkapitāla palielināšanas noteikumus un statūtu grozījumus;
   2. nodrošināt 2022.gadā divu zobārstniecības studiju programmas studentu apmācību.

Domes priekšsēdētājs *(personiskaisparakts)* A.Elksniņš